དུས་གསར་གྱི་ཕོ་ཉ།
ལྷག་བསམ་གྱི་འབོད་པ་དཀར་པོ།
སློབ་བུ་དབྱིངས་རིག་སྒྲོལ་མ། པདྨ།
བཅུ་ཕྲག་རིག་གཞུང་འཛོམས་པའི་སློབ་གླིང་ནས། །
བཅུ་དྲུག་ལང་ཚོ་རྒྱས་པའི་ན་གཞོན་ཚོགས། །
མཉམ་འཛོམས་ཤེས་བྱའི་ཐང་ལ་རྩེན་པ་འདི། །
གངས་ལྗོངས་ཡར་ཐོན་ཡོང་བའི་རྟགས་མཚན་ཡིན། །
ངོ་མཚར་རྨད་བྱུང་བཅུ་ཕྲག་རིག་གཞུང་ལ། །
འཕྲད་པའི་བསྐལ་པ་བཟང་པོའི་གངས་གཞོན་ཚོ། །
ད་ནི་མ་འདུག་ཤེས་བྱའི་གནས་ལ་བརྩོན། །
གངས་ལྗོངས་འདི་ཡི་ཡོད་ཚད་ཁྱེད་ཚོའི་ལག །
སྣ་ཚོགས་ཡིག་རིགས་འཛོམས་པའི་སློབ་གྲྭ་རུ། །
འདྲེན་མཆོག་བླ་མ་དམ་པའི་ཐུགས་རྗེའི་འོག །
འཚོ་གོས་ལ་སོགས་ཅི་འདོད་ལོངས་སྤྱོད་འཛོམས། །
དེ་དག་དོན་མེད་སྤྱོད་ན་ངོ་ཚའི་རྒྱུ། །
དགུན་གསུམ་ཁ་བས་རི་ལུང་ཡོངས་གཡོགས་ཤིང་། །
གྲང་ངར་འོག་ནས་ཐམས་ཅད་འདར་སིག་སིག །
ཡིན་ཡང་ལྷག་བསམ་ཅན་གྱི་དགེ་རྒན་ཚོས། །
དཀའ་བ་ཁྱད་དུ་བསད་པ་བཀའ་དྲིན་ཆེ། །
هرج
ཞེས་སློབ་དམན་དབྱིངས་རིག་སྒྲོལ་མ་ནས༢༠༠༦ལོའི་ཟླ་༡༢ཚེས༢༥ལ་སློབ་ཁང་ནས།
88